----

----

I Informacije

Svet

----

SKUPNO STALIŠČE (ES) št. 14/2005,

ki ga je sprejel Svet dne 20. decembra 2004,

z namenom sprejetja Direktive Evropskega parlamenta in Sveta 2005/.../ES z dne ... o upravljanju kakovosti kopalnih voda in razveljavitvi Direktive 76/160/EGS

(2005/C 111 E/01)

EVROPSKI PARLAMENT IN SVET EVROPSKE UNIJE STA —

ob upoštevanju Pogodbe o ustanovitvi Evropske skupnosti in zlasti člena 175(1) Pogodbe,

ob upoštevanju predloga Komisije,

ob upoštevanju mnenja Evropskega ekonomsko-socialnega odbora (1),

ob upoštevanju mnenja Odbora regij (2),

v skladu s postopkom, določenim v členu 251 Pogodbe (3),

ob upoštevanju naslednjega:

SPREJELA NASLEDNJO DIREKTIVO:

POGLAVJE I

SPLOŠNE DOLOČBE

Člen 1

Namen in področje uporabe

1.   Ta direktiva določa ukrepe za:

2.   Namen te direktive je ohranjati, varovati in izboljšati kakovost okolja ter zaščititi zdravje ljudi z dopolnitvijo Direktive 2000/60/ES.

3.   Ta direktiva se uporablja za vsak sestavni del površinskih voda, za katerega pristojni organ pričakuje, da se bo v njem kopalo veliko število ljudi, in za katerega ni trajno prepovedal oziroma trajno odsvetoval kopanja (v nadaljevanju „kopalne vode“). Ne uporablja se za:

Člen 2

Opredelitve

Za namene te direktive se uporabljajo naslednje opredelitve:

POGLAVJE II

KAKOVOST IN UPRAVLJANJE KOPALNIH VODA

Člen 3

Monitoring

1.   Države članice letno identificirajo vse kopalne vode in določijo dolžino kopalne sezone. To prvič storijo pred začetkom prve kopalne sezone po datumu iz člena 18(1).

2.   Države članice zagotovijo, da monitoring parametrov, določenih v stolpcu A Priloge I, poteka v skladu s Prilogo IV.

3.   Merilno mesto monitoringa je lokacija znotraj kopalne vode, kjer se:

4.   Koledar monitoringa vsake kopalne vode se določi pred začetkom vsake kopalne sezone, prvič pa pred začetkom tretje polne kopalne sezone po začetku veljavnosti te direktive. Monitoring se opravi najpozneje štiri dni po datumu, določenem v koledarju monitoringa.

5.   Države članice lahko uvedejo monitoring parametrov, določenih v stolpcu A Priloge I, med prvo polno kopalno sezono po začetku veljavnosti te direktive. V tem primeru poteka monitoring tako pogosto, kot je določeno v Prilogi IV. Rezultati takšnega monitoringa se lahko uporabijo za oblikovanje skupkov podatkov o kakovosti kopalnih voda iz člena 4. Takoj ko države članice uvedejo monitoring v skladu s to direktivo, lahko prenehajo izvajati monitoring parametrov, določenih v prilogi k Direktivi 76/160/EGS.

6.   Vzorce, odvzete med kratkotrajnimi onesnaženji, se lahko prezre. Nadomesti se jih z vzorci, odvzetimi v skladu s Prilogo IV.

7.   Med neobičajnimi razmerami se koledar monitoringa iz člena 4 lahko začasno opusti. Spet se ga začne uporabljati čim prej po koncu neobičajnih razmer. Novi vzorci se odvzamejo čim prej po koncu neobičajnih razmer, da se tako nadomestijo manjkajoči vzorci.

8.   Države članice poročajo Komisiji o kakršnih koli začasnih opustitvah koledarja monitoringa, z navedbo razlogov za začasno opustitev. Takšna poročila predložijo najpozneje ob naslednjem letnem poročilu, predvidenem v členu 13.

9.   Države članice zagotovijo, da se kakovost kopalnih voda analizira v skladu z referenčnimi metodami, določenimi v Prilogi I, in pravili, določenimi v Prilogi V. Vendar pa države članice lahko dovolijo uporabo drugih metod ali pravil, če lahko dokažejo, da so dobljeni rezultati enakovredni rezultatom, pridobljenim z uporabo metod, opredeljenih v Prilogi I in pravil iz Priloge V. Države članice, ki dovolijo uporabo takšnih enakovrednih metod ali pravil, predložijo Komisiji vse ustrezne informacije o uporabljenih metodah ali pravilih in njihovi enakovrednosti.

Člen 4

Vrednotenje kakovosti kopalnih voda

1.   Države članice zagotovijo, da se z monitoringom parametrov, določenih v stolpcu A Priloge I, vzpostavijo skupki podatkov o kakovosti kopalnih voda.

2.   Vrednotenja kakovosti kopalnih voda se opravijo:

Država članica se lahko odloči, da opravi vrednotenja kakovosti kopalnih voda zgolj na podlagi skupka podatkov o kakovosti kopalnih voda za predhodne tri kopalne sezone. V tem primeru o tem predhodno obvesti Komisijo. Prav tako obvesti Komisijo, če se naknadno odloči vrniti k vrednotenju na podlagi štirih kopalnih sezon. Država članica ne spremeni veljavnega ocenjevalnega obdobja več kot enkrat vsakih pet let.

3.   Skupki podatkov o kopalnih vodah, ki se uporabljajo za vrednotenje kakovosti kopalnih voda, vedno zajemajo vsaj 16 vzorcev ali 12 vzorcev, če gre za posebne okoliščine iz odstavka 2 Priloge IV.

4.   Vendar pa:

se lahko vrednotenje kakovosti kopalnih voda opravi na podlagi skupka podatkov o kakovosti kopalnih voda za manj kot štiri kopalne sezone, če:

5.   Države članice lahko obstoječe kopalne vode nadalje razdelijo ali združijo v skupine za namen vrednotenja kakovosti kopalnih voda. Kopalne vode lahko združijo v isto skupino le, če:

Člen 5

Razvrstitev in stanje kakovosti kopalnih voda

1.   Na podlagi vrednotenja kakovosti kopalnih voda, opravljenega v skladu s členom 4, države članice v skladu z merili, določenimi v Prilogi II, razvrstijo kopalne vode kot:

2.   Prva razvrstitev v skladu z zahtevami te direktive se opravi do konca kopalne sezone 2015.

3.   Države članice zagotovijo, da je do konca kopalne sezone 2015 kakovost vseh kopalnih voda vsaj „zadostna“. Države članice sprejmejo realne in sorazmerne ukrepe, s katerimi bi se, po njihovem mnenju, povečalo število kopalnih voda, razvrščenih kot „odlične“ ali „dobre“.

4.   Kopalne vode je mogoče, ne glede na splošno zahtevo odstavka 3, začasno razvrstiti kot „slabe“ pa kljub temu ostanejo skladne s to direktivo. Ugotoviti je treba razloge, da se ni doseglo „zadostne“ kakovosti. V takšnih primerih države članice zagotovijo, da se izpolnijo naslednji pogoji:

5.   Kadar se kopanje trajno prepove ali trajno odsvetuje, se javnost obvesti, da zadevno območje ni več kopalna voda in navede razloge za ukinitev njene rabe kot kopalne vode.

Člen 6

Profil kopalne vode

1.   Države članice zagotovijo, da se profili kopalnih voda določijo v skladu s Prilogo III. Vsak profil kopalne vode lahko zajema eno samo kopalno vodo ali več kot eno sosednjo kopalno vodo. Profili kopalnih voda se prvič vzpostavijo najpozneje do ... (11).

2.   Profili kopalnih voda se pregledujejo in posodabljajo, kot je predvideno v Prilogi III.

3.   Pri vzpostavljanju, pregledovanju in posodabljanju profilov kopalnih voda se ustrezno uporabljajo podatki, pridobljeni z monitoringom in vrednotenji, opravljenimi v skladu z Direktivo 2000/60/ES, ki so pomembni za to direktivo.

Člen 7

Ukrepi upravljanja v izjemnih okoliščinah

Ko države članice ugotovijo nepričakovane razmere, ki so ali bi upravičeno lahko škodljivo vplivale na kakovost kopalnih voda ali zdravje kopalcev, zagotovijo sprejetje pravočasnih in ustreznih ukrepov upravljanja. Takšni ukrepi vključujejo obveščanje javnosti in po potrebi začasno prepoved kopanja.

Člen 8

Nevarnost cianobakterij

1.   Kadar profil kopalne vode pokaže možnost razraščanja cianobakterij, se opravi ustrezen monitoring, da se omogoči pravočasna ugotovitev tveganja za zdravje.

2.   Kadar se cianobakterije razrastejo in se ugotovi ali predvidi tveganje za zdravje, se nemudoma sprejmejo ustrezni ukrepi upravljanja za preprečitev izpostavljenosti, vključno z obveščanjem javnosti.

Člen 9

Drugi parametri

1.   Kadar profil kopalne vode kaže nagnjenje k razraščanju makroalg in/ali morskega fitoplanktona, se opravijo raziskave za določitev njihove sprejemljivosti in tveganja za zdravje ter sprejmejo ustrezni ukrepi upravljanja, vključno z obveščanjem javnosti.

2.   Kopalne vode se vizualno pregleda zaradi odkrivanja onesnaženja z odpadki, kot so ostanki katrana, steklo, plastika, guma ali drugi odpadki. Kadar se ugotovi onesnaženje, se sprejmejo ustrezni ukrepi upravljanja, vključno z obveščanjem javnosti, če je potrebno.

Člen 10

Sodelovanje pri čezmejnih vodah

Kadar razmere na povodju vplivajo na kakovost kopalnih voda preko meje, vpletene države članice ustrezno sodelujejo pri izvajanju te direktive, vključno z ustrezno izmenjavo informacij in skupnim ukrepanjem za nadzor teh vplivov.

POGLAVJE III

IZMENJAVA INFORMACIJ

Člen 11

Sodelovanje javnosti

Države članice spodbujajo sodelovanje javnosti pri izvajanju te direktive, tako da javnosti dajo možnosti za oblikovanje predlogov, pripomb ali pritožb. Pristojni organi ustrezno upoštevajo vsako pridobljeno informacijo.

Člen 12

Obveščanje javnosti

1.   Države članice zagotovijo aktivno razširjanje in pravočasno razpoložljivost naslednjih informacij, ki so med kopalno sezono na voljo na lahko dostopnem mestu v bližini vsake kopalne vode:

2.   Države članice uporabijo ustrezne medije in tehnologije, vključno z internetom, za aktivno in takojšnje širjenje informacij o kopalnih vodah iz odstavka 1, in tudi naslednje informacije:

Seznam iz točke (a) je na voljo vsako leto pred začetkom kopalne sezone. Rezultati monitoringa so na voljo v enem tednu.

3.   Informacije iz odstavkov 1 in 2 je treba razširiti takoj, ko so na voljo in z učinkom od začetka pete kopalne sezone po datumu iz člena 18(1).

4.   Povsod, kjer je možno, države članice in Komisija javnost obveščajo z uporabo georeferenčne tehnologije, informacije pa predstavljajo jasno in razumljivo, zlasti z uporabo znakov in simbolov.

Člen 13

Poročila

1.   Države članice pošljejo Komisiji rezultate monitoringa in vrednotenja kakovosti kopalnih voda za vsako kopalno vodo, prav tako tudi opis pomembnejših sprejetih ukrepov upravljanja. Države članice vsako leto najpozneje do 31. decembra predložijo te informacije za predhodno kopalno sezono. Zagotavljati jih začnejo po prvem vrednotenju kakovosti kopalnih voda v skladu s členom 4.

2.   Države članice vsako leto pred začetkom kopalne sezone uradno obvestijo Komisijo o vseh vodah, določenih kot kopalne vode, vključno z razlogom za kakršno koli spremembo v primerjavi s prejšnjim letom. To prvič storijo pred začetkom prve kopalne sezone po datumu iz člena 18(1).

3.   Ko se začne izvajati monitoring kopalnih voda v skladu s to direktivo, se letno poročanje Komisiji v skladu z odstavkom 1 nadaljuje na podlagi Direktive 76/160/EGS, dokler ni mogoče prvo vrednotenje po tej direktivi. V tem obdobju se parameter 1 Priloge k Direktivi 76/160/EGS ne upošteva v letnem poročilu, parametra 2 in 3 Priloge k Direktivi 76/160/EGS pa sta enakovredna parametroma 2 in 1 stolpca A Priloge I k tej direktivi.

4.   Komisija objavi letno zbirno poročilo o kakovosti kopalnih voda v Skupnosti, vključno z razvrstitvami kopalnih voda, upoštevanju te direktive in pomembnejšimi sprejetimi ukrepi upravljanja. Komisija objavi to poročilo vsako leto do 30. aprila, vključno z objavo na internetu. Komisija uporablja pri oblikovanju poročila, kjer je možno, v največji možni meri zbirko podatkov, vrednotenja in sisteme prikaza iz povezane zakonodaje Skupnosti, zlasti Direktive 2000/60/ES.

POGLAVJE IV

KONČNE DOLOČBE

Člen 14

Poročilo in pregled

1.   Komisija do leta 2018 predloži poročilo Evropskemu parlamentu in Svetu o pregledu izvajanja te direktive.

2.   V poročilu se posebna pozornost nameni:

3.   Glede na omenjeno poročilo in razširjeno presojo vplivov lahko Komisija po potrebi svojemu poročilu doda predloge za spremembo te direktive.

Člen 15

Tehnične prilagoditve in izvedbeni ukrepi

V skladu s postopkom iz člena 16(2) se lahko sprejmejo odločitve o:

Člen 16

Postopek odbora

1.   Komisiji pomaga odbor.

2.   Pri sklicevanju na ta odstavek se uporabljata člena 5 in 7 Sklepa 1999/468/ES, ob upoštevanju določb člena 8 Sklepa.

Obdobje, opredeljeno v členu 5(6) Sklepa 1999/468/ES, je tri mesece.

3.   Odbor sprejme svoj poslovnik.

Člen 17

Razveljavitev

1.   Direktiva 76/160/EGS se razveljavi z učinkom od 31. decembra 2014. V skladu z odstavkom 2 ta razveljavitev ne vpliva na obveznosti držav članic glede rokov za prenos v nacionalno zakonodajo in za začetek uporabe kakor izhaja iz razveljavljene Direktive.

2.   Ta direktiva, ki nadomešča Direktivo 76/160/EGS, se bo začela uporabljati, takoj ko država članica sprejme vse potrebne pravne, upravne in praktične ukrepe za njeno upoštevanje.

3.   Sklicevanja na razveljavljeno direktivo se štejejo kot sklicevanja na to direktivo.

Člen 18

Izvajanje

1.   Države članice najkasneje do ... (12) sprejmejo zakone in druge predpise, potrebne za uskladitev s to direktivo. O tem nemudoma obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2.   Države članice Komisiji sporočijo besedila glavnih določb nacionalne zakonodaje, ki jih sprejmejo za izvajanje te direktive.

Člen 19

Začetek veljavnosti.

Ta uredba začne veljati dvajseti dan po objavi v Uradnem listu Evropske unije.

Člen 20

Naslovniki

Ta direktiva je naslovljena na države članice.

V Bruslju, ...

Za Evropski parlament

Predsednik

Za Svet

Predsednik

----

(1)UL C 220, 16.9.2003, str. 39.

(2)UL C 244, 10.10.2003, str. 31.

(3)  Mnenje Evropskega parlamenta z dne 21. oktobra 2003 (UL C 82 E, 1.4.2004, str. 115.), Skupno stališče Sveta z dne 20. decembra 2004 in Stališče Evropskega parlamenta z dne ... (še ni objavljeno v Uradnem listu).

(4)UL L 242, 10.9.2002, str. 1.

(5)UL L 31, 5.2.1976, str. 1. Direktiva, kakor je bila nazadnje spremenjena z Uredbo (ES) št. 807/2003 (UL L 122, 16.5.2003, str. 36).

(6)UL L 135, 30.5.1991, str. 40. Direktiva, kakor je bila nazadnje spremenjena z Uredbo Evropskega parlamenta in Sveta (ES) št. 1882/2003 (UL L 284, 31.10. 2003, str. 1).

(7)UL L 375, 31.12.1991, str. 1. Direktiva, kakor je bila nazadnje spremenjena z Uredbo (ES) št. 1882/2003.

(8)UL L 327, 22.12.2000, str. 1. Direktiva, kakor je bila spremenjena z Odločbo št. 2455/2001/ES (UL L 331, 15.12.2001, str. 1.).

(9)UL C 184, 17.7.1999, str. 23.

(10)UL L 175, 5.7.1985, str. 40. Direktiva, kakor je bila nazadnje spremenjena z Direktivo Evropskega parlamenta in Sveta 2003/35/ES (UL L 156, 25.6.2003, str. 17).

(11)  Šest let po začetku veljavnosti te direktive.

(12)  Tri leta po začetku veljavnosti te direktive.

----

PRILOGA I

ZA CELINSKE VODE

ZA OBALNO MORJE IN SOMORNICE

----

(1)  Na podlagi vrednotenja 95. percentila. Glej Prilogo II.

(2)  Na podlagi vrednotenja 90. percentila. Glej Prilogo II.

(3)  Na podlagi vrednotenja 95. percentila. Glej Prilogo II.

(4)  Na podlagi vrednotenja 90. percentila. Glej Prilogo II.

----

PRILOGA II

VREDNOTENJE IN RAZVRSTITEV KOPALNIH VODA

1.   SLABA KAKOVOST

Kopalne vode se razvrstijo kot „slabe“, če so v skupku podatkov o kakovosti kopalnih voda za zadnje ocenjevalno obdobje (1) percentilne vrednosti (2) za mikrobiološka vrednotenja slabše (3) od vrednosti „zadostne“, določenih v stolpcu D Priloge I.

2.   ZADOSTNA KAKOVOST

Kopalne vode se razvrstijo kot „zadostne“:

3.   DOBRA KAKOVOST

Kopalne vode se razvrstijo kot „dobre“:

4.   ODLIČNA KAKOVOST

Kopalne vode se razvrstijo kot „odlične“:

----

(1)  „Zadnje ocenjevalno obdobje“ pomeni zadnje štiri kopalne sezone ali, kadar je primerno, obdobje, določeno v členu 4(2) ali (4).

(2)  Na podlagi precentilnega vrednotenja log10 normalne funkcije verjetnostne gostote mikrobioloških podatkov, pridobljenih iz določene kopalne vode, se percentilna vrednost izračuna takole:

Zgornjo točko 90. percentila funkcije verjetnostne gostote podatkov dobite z naslednjo enačbo: zgornji 90. percentil = antilog (μ + 1,282 σ).

Zgornjo točko 95. percentila funkcije verjetnostne gostote podatkov dobite z naslednjo enačbo: zgornji 95. percentil = antilog (μ + 1,65 σ).

(3)  „Slabše“ pomeni z višjo koncentracijo vrednosti, izraženih v cfu/100 ml.

(4)  „Boljše“ pomeni z nižjo koncentracijo vrednosti, izraženih v cfu/100 ml.

----

PRILOGA III

PROFIL KOPALNIH VODA

----

PRILOGA IV

MONITORING KOPALNIH VODA

----

PRILOGA V

PRAVILA O RAVNANJU Z VZORCI ZA MIKROBIOLOŠKE ANALIZE

1.   MERILNO MESTO

Kjer je mogoče, se odvzame vzorce 30 centimetrov pod vodno gladino ter v vodi, ki je globoka vsaj 1 meter.

2.   STERILIZACIJA STEKLENIC ZA VZORCE

Steklenice za vzorce:

3.   VZORČENJE

Prostornina steklenice/posode za vzorčenje za jemanje vzorcev je odvisna od kakovosti vode, ki je potrebna za testiranje vsakega parametra. Na splošno je minimalna vsebnost 250 ml.

Posode za vzorčenje so iz materialov, ki prepuščajo svetlobo in niso obarvani (npr. steklo, polieten ali polipropilen).

Da bi preprečili naključno onesnaženje vzorca, jemalec vzorca uporabi aseptično tehniko, da ohrani sterilnost steklenic za vzorce. Če je to narejeno pravilno, ni nobene nadaljnje potrebe po sterilni opremi (kot so sterilne kirurške rokavice ali prijemalka oziroma palica za jemanje vzorcev).

Vzorec se jasno označi z neizbrisnim črnilom na samem vzorcu in obrazcu vzorčenja.

4.   SHRANJEVANJE IN PREVOZ VZORCEV PRED ANALIZO

Vzorce vode je treba na vseh stopnjah prevoza zaščititi pred izpostavljenostjo svetlobi, zlasti pred neposredno sončno svetlobo.

Vzorec se do prihoda v laboratorij konzervira pri temperaturi približno 4 oC v hladilni torbi ali hladilniku (odvisno od podnebja). Če predviden prevoz traja dlje kot štiri ure, se zahteva prevoz v hladilniku.

Čas med odvzemom vzorca in analizo je čim krajši. Priporoča se, da se vzorci analizirajo istega delovnega dne. Če to zaradi praktičnih razlogov ni mogoče, se vzorce obdela najpozneje v 24 urah. Medtem so shranjeni v temi in pri temperaturi 4 oC ± 3 oC.

----

UTEMELJITVE SVETA

I.   UVOD

Komisija je sprejela predlog (1) za novo Direktivo o kakovosti kopalnih voda v oktobru 2002 in njen spremenjeni predlog v aprilu 2004.

Evropski parlament je sprejel mnenje na prvi obravnavi oktobra 2003 (2).

Ekonomsko-socialni odbor je sprejel mnenje junija 2003 (3).

Odbor regij je sprejel mnenje aprila 2003 (4).

Svet je sprejel skupno stališče 20. decembra 2004.

II.   CILJ

Nova direktiva bo razveljavila in nadomestila Direktivo 76/160/EGS. Njen cilj je zvišati raven varovanja javnega zdravja z višjimi standardi za kakovost kopalnih voda in modernizacijo pravnega okvira za njihovo upravljanje. Direktiva še zlasti:

III.   ANALIZA SKUPNEGA STALIŠČA

1.   Splošni del

Skupno stališče dobesedno, delno ali idejno vključuje večino sprememb, ki jih je predlagal Evropski parlament po prvi obravnavi. Vendar pa ne odraža številnih sprememb, ker:

Vsebuje tudi številne druge spremembe. V naslednjih točkah so opisane vsebinske spremembe. Razen tega vsebuje tudi redakcijske spremembe, ki pojasnjujejo besedilo ali zagotavljajo usklajenost Direktive.

2.   Namen, področje uporabe in definicije (člena 1 in 2)

Člen 1(1) je delno skladen s spremembo 65, ki jo je predlagal Evropski parlament. Vendar pa se Svet ne more strinjati glede tega, da bi uporabo Direktive razširili s področja kopanja na druge rekreacijske aktivnosti. Zato v skupnem stališču ni sklicevanja na te aktivnosti in vanj niso vključene spremembe 5, 7 ali 22.

Definicija „kopalnih voda“ se zdaj nahaja v členu 1(3), ker ta določa področje uporabe Direktive.

Člen 2 vključuje nadaljnje definicije iz Okvirne direktive o vodah in je skladen s spremembo 10, ki jo je predlagal Evropski parlament. Določa tudi druge ključne besede kot so „pristojni organ“, „stalen“, „veliko število“, „onesnaževanje“, „kratkoročno onesnaževanje“, „širjenje cianobakterij“ in „zadevna javnost“.

3.   Spremljanje (člen 3 in Prilogi IV in V)

Člen 3 se v veliki meri ujema s spremembami 11, 52 in 54, ki jih je predlagal Evropski parlament, vendar zagotavlja večjo prilagodljivost glede lokacije točke spremljanja. Vsebuje tudi določbe v zvezi s kratkoročnimi onesnaževanji in predpisuje uporabo enakovrednih metod in pravil pod določenimi pogoji, od katerih je nekatere mogoče razjasniti v sklopu komitologije

Priloga IV predpisuje večje minimalne zahteve za jemanje vzorcev, kot so navedene v prvotnem predlogu Komisije, zaradi večje zanesljivosti statistične metodologije. Določa pa tudi toleranco za posebej kratke kopalne sezone, ki prevladujejo na severu EU, in območja s posebnimi geografskimi omejitvami (npr. oddaljeni otoki). Direktne povezave med pogostnostjo jemanja vzorcev in razvrščanjem v kakovostne razrede ni več.

Priloga V je skladna s spremembo 35 in delno s spremembo 75, ki jo je predlagal Evropski parlament.

4.   Ocenjevanje kakovosti (člen 4)

V skupnem stališču predstavljajo normalno ocenjevalno obdobje štiri kopalne sezone, vendar je državam članicam zagotovljena tudi možnost, da pod določeni pogoji izberejo obdobje treh kopalnih sezon. Določeno je minimalno število zahtevanih vzorcev in okoliščine, v katerih lahko poteka podrazdelitev ali združevanje kopalnih voda.

5.   Razvrščanje v kakovostne razrede in stanje kakovosti (člen 5 in prilogi I in II)

V člen 5 je vključenih več ključnih novosti v primerjavi s prvotnim predlogom Komisije. Ta člen predvsem:

Priloga I predpisuje vrednotenje na osnovi 95. in 90. percentila. Mejna vrednost za oznaki „odlična“ in „dobra“ kakovost temelji na 95-percentilnem vrednotenju, medtem ko oznaka „zadostno“ temelji na 90-percentilnem vrednotenju, ker se na ta način zmanjša tveganje za statistične odklone pri majhnem številu podatkov.

Za celinske vode in obalno morje obstajajo različne mejne vrednosti. Trenutno dostopni znanstveni dokazi nakazujejo, da določena stopnja mikrobiološke kontaminacije v slanih vodah predstavlja večje tveganje za zdravje kot ista stopnja v sladkih vodah.

Naslov stolpca E je skladen s spremembo 57, ki jo je predlagal Evropski parlament.

Priloga II je skladna s splošnimi načeli iz spremembe 19, ki jo je predlagal

Evropski parlament, ker določa, da kratkotrajno onesnaževanje ne vpliva na kakovostni razred kopalnih voda, če pristojni organ zagotovi ustrezne ukrepe za varovanje zdravja kopalcev.

6.   Profil kopalnih voda (člen 6 in Priloga III)

Skupno stališče določa, da lahko za sosednje kopalne vode velja enoten profil. Podaljšuje rok za vzpostavitev prvih profilov in časovni razmik med pregledi, kar narekujejo predvidene delovne obremenitve.

Priloga III je skladna s spremembama 32 in 34, ki ju je predlagal Evropski parlament.

7.   Sodelovanje javnosti (člen 11)

Skupno stališče je skladno z delom spremembe 20, ki jo je predlagal Evropski parlament. Opredelitev „zadevna javnost“ v členu 2 jasno vključuje zainteresirane strani na lokalni ravni. Preostali del spremembe je odveč glede na člen 18 in Direktivo 2003/4/ES.

8.   Obveščanje javnosti (člen 12)

Vse splošne zahteve po obveščanju javnosti so v Skupnem stališču uvrščene v isti člen. Te zahteve so skladne s spremembama 15 in 18, ki ju je predlagal Evropski parlament.

Skupno stališče priporoča uporabo znakov in simbolov in določa sprejem usklajenih predpisov na tem področju v sklopu komitologije (člena 12(4) in 15(1)(b)) ter je zato delno skladno s cilji sprememb 21, 23 in 27 (in, če se ob teh določbah upošteva tudi člen 7, spremembe 24).

Skladno je tudi s spremembo 26 in delom spremembe 25, ker predpisuje takojšnjo dostopnost informacij na internetu.

9.   Poročilo in pregled (člen 14)

Svet se strinja z Evropskim parlamentom glede tega, da Komisija nadzira izvajanje in učinke Direktive. Skupno stališče je torej skladno s ciljem spremembe 28. Vendar pa tudi natančno določa nekatera bistvena vprašanja, ki jih mora obsegati poročilo Komisije, predvsem:

10.   Komitologija (člena 15 in 16)

Skupno stališče vsebuje samo eno določbo s seznamom tehničnih odločitev, ki so lahko sprejete v sklopu komitologije (člen 15).

Svet meni, da bi te odločitve morale biti izbirne in ne obvezne. Razen tega se ne strinja s tem, da bi v sklopu komitologije dodajali nove parametre za odkrivanje virusov. Zato Skupno stališče ne vključuje sprememb 29 in 30, ki ju je predlagal Evropski parlament.

11.   Drugo

Skupno stališče vsebuje tudi:

IV.   ZAKLJUČEK

Svet meni, da skupno stališče predstavlja uravnotežen paket ukrepov, ki omogoča zelo potrebno posodobitev predpisov Skupnosti o kakovosti kopalnih voda in zvišuje raven varstva javnega zdravja na postopen in sprejemljiv način, ne da bi s tem naložil nepotrebno breme zadevnim organom. Veseli se konstruktivnih razprav z Evropskim parlamentom, ki bodo omogočile čim hitrejše sprejetje Direktive.

----

(1)UL C 45 E, 25.2.2003, str. 127.

(2)UL C 82 E, 1.4.2004, str. 115.

(3)UL C 220, 16.9.2003, str. 39.

(4)UL C 244, 10.10.2003, str. 31.

----

----

SKUPNO STALIŠČE (ES) št. 15/2005,

ki ga je sprejel Svet dne 22. decembra 2004,

z namenom sprejetja Uredbe Evropskega parlamenta in Sveta (ES) št. ... z dne ... o spremembi Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah glede dostopa služb držav članic, odgovornih za izdajanje potrdil o registraciji vozil, do schengenskega informacijskega sistema

(Besedilo velja za EGP)

(2005/C 111 E/02)

EVROPSKI PARLAMENT IN SVET EVROPSKE UNIJE STA —

ob upoštevanju Pogodbe o ustanovitvi Evropske skupnosti in zlasti člena 71(1)(d) Pogodbe,

ob upoštevanju predloga Komisije,

ob upoštevanju mnenja Evropskega ekonomsko-socialnega odbora (1),

po posvetovanju z Odborom regij,

v skladu s postopkom, določenim v členu 251 Pogodbe (2),

ob upoštevanju naslednjega:

SPREJELA NASLEDNJO UREDBO:

Člen 1

Pod naslov IV Schengenske konvencije iz leta 1990 se vstavi naslednji člen:

„Člen 102a

1.   Ne glede na člene 92(1), 100(1), 101(1) in (2) ter 102(1), (4) in (5) imajo službe, ki so v državah članicah odgovorne za izdajanje potrdil o registraciji vozil iz Direktive Sveta 1999/37/ES z dne 29. aprila 1999 o dokumentih za registracijo vozil (8), pravico dostopa do naslednjih podatkov, ki so shranjeni v schengenskem informacijskem sistemu, izključno za namen preverjanja ali vozila, ki so jim bila predložena za registracijo, niso bila ukradena, protipravno odtujena ali izgubljena:

Ob upoštevanju odstavka 2 dostop navedenih organov in služb do teh podatkov ureja nacionalna zakonodaja vsake države članice.

2.   Službe iz odstavka 1, ki so vladne službe, imajo pravico neposredno preverjati podatke iz navedenega odstavka, ki so shranjeni v schengenskem informacijskem sistemu.

Službe iz odstavka 1, ki niso vladne službe, imajo dostop do podatkov iz navedenega odstavka, ki so shranjeni v schengenskem informacijskem sistemu, samo s posredovanjem organa iz člena 101(1). Ta organ ima pravico neposredno preverjati podatke in jih posredovati tem službam. Zadevne države članice zagotovijo, da so zadevne službe in njihovi zaposleni zavezani k spoštovanju vseh omejitev o dovoljeni uporabi podatkov, ki jim jih posreduje organ.

3.   Člen 100(2) se ne uporablja za preverjanje, ki poteka v skladu s tem členom. Službe iz odstavka 1 informacije, ki jih je razkrilo preverjanje schengenskega informacijskega sistema, na podlagi katerih je mogoče sumiti na kaznivo dejanje, sporočajo policijskim ali sodnim organom v skladu z nacionalnim pravom. (8)“;

Člen 2

1.   Ta uredba začne veljati dvajseti dan po objavi v Uradnem listu Evropske unije.

2.   Uporablja se od ... (9).

3.   Za tiste države članice, v katerih se določbe schengenskega pravnega reda o SIS še ne uporabljajo, se ta uredba začne uporabljati šest mesecev po dnevu, ko te določbe zanje začnejo učinkovati v skladu s Sklepom Sveta ...., sprejetega v skladu z veljavnimi postopki v ta namen.

4.   Vsebina te uredbe postane za Norveško zavezujoča 270 dni po objavi v Uradnem listu Evropske unije.

5.   Norveška ne glede na zahteve glede uradnega obvestila iz člena 8(2)(c) Schengenskega pridružitvenega sporazuma z Norveško in Islandijo (10) pred dnevom iz odstavka 4 uradno obvesti Svet in Komisijo o izpolnitvi ustavnih zahtev, na podlagi česar vsebina te uredbe Norveško zavezuje.

Ta uredba je v celoti zavezujoča in se neposredno uporablja v vseh državah članicah.

V Bruslju, ...

Za Evropski parlament

Predsednik

Za Svet

Predsednik

----

(1)UL C 110, 30.4.2004, str. 1.

(2)  Mnenje Evropskega parlamenta z dne 1. aprila 2004 (UL C 103 E, 29.4.2004, str. 794) in Sklep Sveta z dne ....

(3)UL L 138, 1.6.1999, str. 57. Direktiva, kakor je bila nazadnje spremenjena z Direktivo Komisije 2003/127/ES (UL L 10, 16.1.2004, str. 29).

(4)UL L 239, 22.9.2000, str. 19. Konvencija, kakor je bila nazadnje spremenjena z Uredbo Sveta (ES) št. 871/2004 (UL L 162, 30.4.2004, str. 29).

(5)UL C 34, 7.2.2004, str. 18.

(6)UL L 281, 23.11.1995, str. 31. Direktiva, kakor je bila spremenjena z Uredbo (ES) št. 1882/2003 (UL L 284, 31.10.2003, str. 1).

(7)UL L 176, 10.7.1999, str. 31.

(8)UL L 138, 1.6.1999, str. 57. Direktiva, kakor je bila nazadnje spremenjena z Direktivo Komisije 2003/127/ES (UL L 10, 16.1.2004, str. 29).

(9)  Šest mesecev po dnevu objave te uredbe.

(10)UL L 176, 10.7.1999, str. 36.

----

UTEMELJITVE SVETA

UVOD

SPREMEMBE

----

(1)UL C 103 E, 29.4.2004, str. 794.

(2)  Rezultati prve obravnave v Parlamentu so navedeni v dokumentu 7965/04 CODEC 485 SIRIS 49 COMIX 231.

(3)  Glej dokument 7965/04 CODEC 485 SIRIS 49 COMIX 231.

----

----

SKUPNO STALIŠČE (ES) št. 16/2005,

ki ga je sprejel Svet dne 24. januarja 2005,

z namenom sprejetja Direktive Evropskega parlamenta in Sveta 2005/.../ES z dne ... o spremembi Direktive Sveta 76/115/EGS o približevanju zakonodaje držav članic o pritrdiščih varnostnih pasov motornih vozil

(Besedilo velja za EGP)

(2005/C 111 E/03)

EVROPSKI PARLAMENT IN SVET EVROPSKE UNIJE STA —

ob upoštevanju Pogodbe o ustanovitvi Evropske skupnosti in zlasti člena 95 Pogodbe,

ob upoštevanju predloga Komisije,

ob upoštevanju mnenja Evropskega ekonomsko-socialnega odbora (1),

v skladu s postopkom, določenim v členu 251 Pogodbe (2),

ob upoštevanju naslednjega:

SPREJELA NASLEDNJO DIREKTIVO:

Člen 1

Sprememba Direktive 76/115/EGS

Direktiva 76/115/EGS se spremeni:

Člen 2

Ukrepi za funkcionalno ovirane osebe

Komisija najkasneje do ... (8) na podlagi obstoječih mednarodnih standardov in nacionalnih zahtev pregleda posebne postopke za uskladitev zahtev za pritrdišča, namenjena izključno uporabi skupaj z varnostnimi pasovi za funkcionalno ovirane osebe ali s katerim koli drugim sistemom za zadrževanje potnikov iz člena 2a Direktive 77/541/EGS, z namenom zagotoviti enako raven varnosti kot v tej direktivi. Komisija po potrebi predloži osnutek ukrepov. Spremembe te direktive se sprejmejo v skladu s členom 13 Direktive 70/156/EGS.

Člen 3

Izvajanje

1.   Države članice iz razlogov, ki zadevajo pritrdišča varnostnih pasov, ki so v skladu z zahtevami, določenimi v Direktivi 76/115/EGS, kakor je bila spremenjena s to direktivo, po ... (9) ne smejo:

2.   Države članice iz razlogov, ki zadevajo pritrdišča varnostnih pasov, ki niso v skladu z zahtevami, določenimi v Direktivi 76/115/EGS, kakor je bila spremenjena s to direktivo, po ... (10) za nov tip vozila:

3.   Države članice iz razlogov, ki zadevajo pritrdišča varnostnih pasov, ki niso v skladu z zahtevami, določenimi v Direktivi 76/115/EGS, kakor je bila spremenjena s to direktivo, po ... (11):

Člen 4

Prenos

1.   Države članice sprejmejo in objavijo zakone in druge predpise, potrebne za uskladitev s to direktivo, do ... (12). O tem takoj obvestijo Komisijo.

2.   Te predpise uporabljajo od ... (13).

3.   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

4.   Države članice predložijo Komisiji besedila temeljnih predpisov nacionalne zakonodaje, sprejete na področju, ki ga ureja ta direktiva.

Člen 5

Začetek veljavnosti

Ta direktiva začne veljati dvajseti dan po objavi v Uradnem listu Evropske unije.

Člen 6

Naslovniki

Ta direktiva je naslovljena na države članice.

V Bruslju, ...

Za Evropski parlament

Predsednik

Za Svet

Predsednik

----

(1)UL C 80, 30.3.2004, str. 8.

(2)  Mnenje Evropskega parlamenta z dne 17. decembra 2003 (UL C 91 E, 15.4.2004, str. 496), Skupno stališče Sveta z dne 24. januarja 2004 in stališče Evropskega parlamenta z dne ... (še neobjavljeno v Uradnem listu).

(3)UL C 68, 24.3.1986, str. 35.

(4)UL L 42, 23.2.1970, str. 1. Direktiva, kakor je bila nazadnje spremenjena z Direktivo Komisije 2004/78/ES (UL L 153, 30.4.2004, str. 103).

(5)UL L 24, 30.1.1976, str. 6. Direktiva, kakor je bila nazadnje spremenjena z Direktivo Komisije 96/38/ES (UL L 187, 26.7.1996, str. 95).

(6)UL L 42, 13.2.2002, str. 1.“

(7)UL L 220, 29.8.1977, str. 95. Direktiva, kakor je bila nazadnje spremenjena z Aktom o pristopu iz leta 2003.“

(8)  24 mesecev po datumu iz člena 4(2).

(9)  Datum iz člena 4(2).

(10)  Šest mesecev po datumu iz odstavka 1.

(11)  18 mesecev po datumu iz odstavka 1.

(12)  Šest mesecev po dnevu začetka veljavnosti te direktive.

(13)  Šest mesecev in en dan po dnevu začetka veljavnosti te direktive.

----

UTEMELJITVE SVETA

I.   UVOD

Predlagana Direktiva, ki jo je Komisija predložila 20. junija 2003 (1), temelji na členu 95 Pogodbe ES.

Evropski Ekonomsko-socialni odbor je podal mnenje (2)10. decembra 2003.

Evropski parlament je zaključil prvo obravnavo in podal mnenje 17. decembra 2003 (3).

Svet je 24. januarja 2005 sprejel svoje Skupno stališče, kot je navedeno v dok. 11933/04.

II.   CILJ

Predlagana Direktiva je namenjena spremembi Direktive Sveta 76/115/EGS z dne 18. decembra 1975, kot je bila nazadnje spremenjena z Direktivo Komisije 96/38/ES, o približevanju zakonodaje držav članic o pritrdiščih varnostnih pasov motornih vozil, da se zagotovi vgrajevanje varnostnih pasov v motorna vozila, ki niso osebni avtomobili.

O vgrajevanju varnostnih pasov v vozila govorita tudi naslednji dve direktivi:

Glede na obvezno vgrajevanje varnostnih pasov v vsa vozila je Komisija predlagala, da se zaradi tehničnih razlogov vse tri direktive spremenijo hkrati.

Ob upoštevanju, da je končni cilj predlaganega ukrepa izboljšanje varnosti cestnega prometa, je direktive treba sprejeti hkrati in jih začeti izvajati sočasno.

III.   ANALIZA SKUPNEGA STALIŠČA

1.   Splošno

V Skupnem stališču, ki je bilo sprejeto soglasno, je Svet:

2.   Novi elementi v Skupnem stališču v primerjavi s predlogom Komisije

Čl. 1, točka 2

Besedilo Komisije je bilo dopolnjeno s posebnimi določbami, povezanimi s pritrdišči varnostnih pasov in sistemi za zadrževanje potnikov za funkcionalno ovirane osebe, ki omogočajo, da so taka pritrdišča izvzeta iz tehničnih določil te direktive.

Čl. 2

Dodan je bil novi člen, v katerem se poziva Komisijo, naj predstavi, če je to potrebno, osnutek ukrepov za uskladitev nacionalne zakonodaje, ki velja za varnostne pasove in sisteme za zadrževanje potnikov, namenjene funkcionalno oviranim osebam.

Čl. 3 (prej čl. 2)

Vsi datumi glede izvajanja Direktive so bili odloženi in nadomeščeni s premičnimi datumi, ki so odvisni od datuma sprejetja te nove direktive.

IV.   SKLEP

Skupno stališče, ki je bilo v veliki meri skladno s predlogom Komisije, je Svet soglasno sprejel. Glavne spremembe predloga Komisije se nanašajo na izjemo, ki je dovoljena glede pritrdišč varnostnih pasov in sistemov zadrževanja potnikov za funkcionalno ovirane osebe, ter na prilagojene datume prenosa in začetka veljavnosti te direktive.

----

(1)  Dok. 10887/03 ENT 114 CODEC 908.

(2)UL C 80, 30.3.2004, str. 8.

(3)UL C 91 E, 15.4.2004, str. 496.

----

----

SKUPNO STALIŠČE (ES) št. 17/2005,

ki ga je sprejel Svet dne 24. januarja 2005,

z namenom sprejetja Direktive Evropskega parlamenta in Sveta 2005/.../ES z dne ... o spremembi Direktive Sveta 77/541/EGS o približevanju zakonodaje držav članic o varnostnih pasovih in sistemih za zadrževanje potnikov v motornih vozilih

(Besedilo velja za EGP)

(2005/C 111 E/04)

EVROPSKI PARLAMENT IN SVET EVROPSKE UNIJE STA —

ob upoštevanju Pogodbe o ustanovitvi Evropske skupnosti in zlasti člena 95 Pogodbe,

ob upoštevanju predloga Komisije,

ob upoštevanju mnenja Evropskega ekonomsko-socialnega odbora (1),

v skladu s postopkom, določenim v členu 251 Pogodbe (2),

ob upoštevanju naslednjega:

SPREJELA NASLEDNJO DIREKTIVO:

Člen 1

Sprememba Direktive 77/541/EGS

Direktiva 77/541/EGS se spremeni:

Člen 2

Ukrepi za funkcionalno ovirane osebe

Komisija najkasneje do ... (9) na podlagi obstoječih mednarodnih standardov in nacionalnih zahtev pregleda posebne postopke za uskladitev zahtev za varnostne pasove za funkcionalno ovirane osebe z namenom zagotoviti enako raven varnosti kot v tej direktivi. Komisija po potrebi predloži osnutek ukrepov. Spremembe te direktive se sprejmejo v skladu s členom 13 Direktive 70/156/EGS.

Člen 3

Izvajanje

1.   Države članice iz razlogov, ki zadevajo vgradnjo varnostnih pasov in/ali sistemov za zadrževanje potnikov, ki so v skladu z zahtevami, določenimi v Direktivi 77/541/EGS, kakor je bila spremenjena s to direktivo, po ... (10) ne smejo:

2.   Države članice iz razlogov, ki zadevajo vgradnjo varnostnih pasov in/ali sistemov za zadrževanje potnikov, ki niso v skladu z zahtevami, določenimi v Direktivi 77/541/EGS, kakor je bila spremenjena s to direktivo, po ... (11) za nov tip vozila:

3.   Države članice iz razlogov, ki zadevajo vgradnjo varnostnih pasov in/ali sistemov za zadrževanje potnikov, ki niso v skladu z zahtevami, določenimi v Direktivi 77/541/EGS, kakor je bila spremenjena s to direktivo, po ........ (12):

Člen 4

Prenos

1.   Države članice sprejmejo in objavijo zakone in druge predpise, potrebne za uskladitev s to direktivo, do ...... (13). O tem takoj obvestijo Komisijo.

2.   Te predpise uporabljajo od ...... (14).

3.   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

4.   Države članice predložijo Komisiji besedila temeljnih predpisov nacionalne zakonodaje, sprejete na področju, ki ga ureja ta direktiva.

Člen 5

Začetek veljavnosti

Ta direktiva začne veljati dvajseti dan po objavi v Uradnem listu Evropske unije.

Člen 6

Naslovniki

Ta direktiva je naslovljena na države članice.

V Bruslju,

Za Evropski parlament

Predsednik

Za Svet

Predsednik

----

(1)UL C 80, 30.3.2004, str. 10.

(2)  Mnenje Evropskega parlamenta z dne 17. decembra 2003 (UL C 91 E. 15.4.2004, str. 496), Skupno stališče Sveta z dne 24. januarja 2004 in stališče Evropskega parlamenta z dne ... (še neobjavljeno v Uradnem listu).

(3)UL L 68, 24.3.1986, str. 35.

(4)UL L 42, 23.2.1970, str. 1. Direktiva, kakor je bila nazadnje spremenjena z Direktivo Komisije 2004/78/ES (UL L 153, 30.4.2004, str. 103).

(5)UL L 220, 29.8.1977, str. 95. Direktiva, kakor je bila nazadnje spremenjena z Aktom o pristopu iz leta 2003.

(6)UL L 178, 17.7.1996, str. 15.

(7)UL L 42, 13.2.2002, str. 1.

(8)UL L 42, 13.2.2002, str. 1.“;

(9)  24 mesecev po datumu iz člena 4(2).

(10)  Datum iz člena 4(2).

(11)  Šest mesecev po datumu iz odstavka 1.

(12)  18 mesecev po datumu iz odstavka 1.

(13)  Šest mesecev po dnevu začetka veljavnosti te direktive.

(14)  Šest mesecev in en dan po dnevu začetka veljavnosti te direktive.

----

UTEMELJITVE SVETA

I.   UVOD

Predlagana Direktiva, ki jo je Komisija predložila 20. junija 2003 (1), temelji na členu 95 Pogodbe ES.

Evropski Ekonomsko-socialni odbor je podal mnenje (2)10. decembra 2003.

Evropski parlament je zaključil prvo obravnavo in podal mnenje 17. decembra 2003 (3).

Svet je dne 24. januarja 2005 sprejel svoje Skupno stališče, kot je navedeno v dok. 11934/04.

II.   CILJ

Predlagana Direktiva je namenjena spremembi Direktive Sveta 77/541/EGS z dne 28. junija 1977, kot je bila nazadnje spremenjena z Direktivo Komisije 2003/3/ES, o približevanju zakonodaje držav članic o varnostnih pasovih in sistemih za zadrževanje potnikov v motornih vozilih, da se zagotovi vgrajevanje varnostnih pasov v motorna vozila, ki niso osebni avtomobili.

O vgrajevanju varnostnih pasov v vozila govorita tudi naslednji dve direktivi:

Z namenom, da se zagotovi obvezno vgrajevanje varnostnih pasov v vsa vozila, je Komisija predlagala, da se zaradi tehničnih razlogov vse tri direktive spremenijo hkrati.

Ob upoštevanju, da je končni cilj predlaganega ukrepa izboljšanje varnosti cestnega prometa, je direktive treba sprejeti hkrati in jih začeti izvajati sočasno.

III.   ANALIZA SKUPNEGA STALIŠČA

1.   Splošno

V Skupnem stališču, ki je bilo sprejeto soglasno, je Svet:

2.   Novi elementi v Skupnem stališču v primerjavi s predlogom Komisije

Čl. 1, točka 1

Besedilo Komisije je bilo nadomeščeno z novim besedilom, ki dovoljuje, da so varnostni pasovi in sistemi za zadrževanje potnikov za funkcionalno ovirane osebe, izvzeti iz tehničnih določil te direktive.

Čl. 2

Dodan je bil nov člen, v katerem se poziva Komisijo, naj predstavi, če je to potrebno, osnutek ukrepov za uskladitev nacionalne zakonodaje, ki velja za varnostne pasove in sisteme za zadrževanje potnikov, namenjene funkcionalno oviranim osebam.

Čl. 3 (prej člen 2)

Vsi datumi glede izvajanja Direktive so bili odloženi in nadomeščeni s premakljivimi datumi, ki so odvisni od datuma sprejetja te nove direktive.

IV.   SKLEP

Skupno stališče, ki je bilo v veliki meri skladno s predlogom Komisije, je Svet soglasno sprejel. Glavne spremembe predloga Komisije se nanašajo na izjemo, ki je dovoljena glede varnostnih pasov in sistemov zadrževanja potnikov za funkcionalno ovirane osebe, ter na prilagojene datume prenosa in začetka veljavnosti te direktive.

----

(1)  Dok. 10886/03 ENT 113 CODEC 907.

(2)UL C 80, 30.3.2004, str. 10.

(3)UL C 91 E, 15.4.2004, str. 491.

----

----

SKUPNO STALIŠČE (ES) št. 18/2005,

ki ga je sprejel Svet dne 24. januarja 2005,

z namenom sprejetja Direktive Evropskega parlamenta in Sveta 2005/.../ES z dne ... o spremembi Direktive Sveta 74/408/EGS o približevanju zakonodaje držav članic o motornih vozilih glede na sedeže, njihova pritrdišča in naslone za glavo

(Besedilo velja za EGP)

(2005/C 111 E/05)

EVROPSKI PARLAMENT IN SVET EVROPSKE UNIJE STA —

ob upoštevanju Pogodbe o ustanovitvi Evropske skupnosti in zlasti člena 95 Pogodbe,

ob upoštevanju predloga Komisije,

ob upoštevanju mnenja Evropskega ekonomsko-socialnega odbora (1),

v skladu s postopkom, določenim v členu 251 Pogodbe (2),

ob upoštevanju naslednjega:

SPREJELA NASLEDNJO DIREKTIVO:

Člen 1

Sprememba Direktive 74/408/EGS

Direktiva 74/408/EGS se spremeni:

Člen 2

Izvajanje

1.   Države članice iz razlogov, ki zadevajo sedeže, njihova pritrdišča in naslone za glavo, ki so v skladu z zahtevami, določenimi v Direktivi 74/408/EGS, kakor je bila spremenjena s to direktivo, po ... (8) ne smejo:

2.   Države članice iz razlogov, ki zadevajo sedeže, njihova pritrdišča in naslone za glavo, ki niso v skladu z zahtevami, določenimi v Direktivi 74/408/EGS, kakor je bila spremenjena s to direktivo, po ... (9) za nov tip vozila:

3.   Države članice iz razlogov, ki zadevajo sedeže, njihova pritrdišča in naslone za glavo, ki niso v skladu z zahtevami, določenimi v Direktivi 74/408/EGS, kakor je bila spremenjena s to direktivo, po ... (10):

Člen 3

Prenos

1.   Države članice sprejmejo in objavijo zakone in druge predpise, potrebne za uskladitev s to direktivo, do ... (11). O tem takoj obvestijo Komisijo.

2.   Te predpise uporabljajo od ... (12).

3.   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

4.   Države članice predložijo Komisiji besedila temeljnih predpisov nacionalne zakonodaje, sprejete na področju, ki ga ureja ta direktiva.

Člen 4

Začetek veljavnosti

Ta direktiva začne veljati dvajseti dan po objavi v Uradnem listu Evropske unije.

Člen 5

Naslovniki

Ta direktiva je naslovljena na države članice.

V Bruslju, ...

Za Evropski parlament

Predsednik

Za Svet

Predsednik

----

(1)UL C 80, 30.3.2004, str. 6.

(2)  Mnenje Evropskega parlamenta z dne 17. decembra 2003 (UL C 91 E, 15.4.2004, str. 487), Skupno stališče Sveta z dne 24. januarja 2004 in Stališče Evropskega parlamenta z dne ... (še neobjavljeno v Uradnem listu).

(3)UL C 68, 24.3.1986, str. 35.

(4)UL L 42, 23.2.1970, str. 1. Direktiva, kakor je bila nazadnje spremenjena z Direktivo Komisije 2004/78/ES (UL L 153, 30.4.2004, str. 103).

(5)UL L 221, 12.8.1974, str. 1. Direktiva, kakor je bila nazadnje spremenjena z Aktom o pristopu iz leta 2003.

(6)UL L 186, 25.7.1996, str. 28.

(7)UL L 42, 13.2.2002, str. 1.“;

(8)  Datum iz člena 3(2).

(9)  Šest mesecev po datumu iz odstavka 1.

(10)  Osemnajst mesecev po datumu iz odstavka 1.

(11)  Šest mesecev po dnevu začetka veljavnosti te direktive.

(12)  Šest mesecev in en dan po dnevu začetka veljavnosti te direktive.

----

UTEMELJITVE SVETA

I.   UVOD

Predlagana direktiva, ki jo je predložila Komisija 20. junija 2003 (1), temelji na členu 95 Pogodbe o ES.

Evropski Ekonomsko-socialni odbor je podal mnenje (2)10. decembra 2003.

Evropski parlament je končal prvo branje in podal mnenje 17. decembra 2003 (3).

Dne 24. januarja 2005 je Svet sprejel Skupno stališče, kot je navedeno v dok. 11935/04.

II.   CILJ

Namen predlagane direktive je spremeniti Direktivo Sveta 74/408/EGS z dne 22. julija 1974, kakor je bila nazadnje spremenjena z Direktivo Komisije 96/37/ES, o približevanju zakonodaje držav članic v zvezi s sedeži za motorna vozila, da bi se uvedla obvezna vgradnja varnostnih pasov v motorna vozila, ki niso osebni avtomobili.

Naslednji direktivi se tudi nanašata na vgradnjo varnostnih pasov v zvezi z vozili:

Z namenom, da se zagotovi obvezna vgradnja varnostnih pasov v vsa vozila, je Komisija predlagala, da se iz tehničnih razlogov istočasno spremenijo vse tri direktive.

Če upoštevamo, da je končni cilj predlaganega ukrepa izboljšanje prometne varnosti, morajo biti direktive sprejete istočasno in stopiti v veljavo na isti dan.

III.   ANALIZA SKUPNEGA STALIŠČA

1.   Splošni del

V soglasno sprejetem Skupnem stališču je Svet:

2.   Novi elementi, ki jih vsebuje Skupno stališče v primerjavi s predlogom Komisije

Člen 1, točka 1

Črtanje omembe neuporabe Direktive za „zložljive (preklopne) sedeže“.

Točka 2:

Vstavljeni sta bili novi točki (točki 3 in 4), da bi se opredelili različni položaji sedežev: sedeži, obrnjeni naprej, sedeži, obrnjeni nazaj, in sedeži, obrnjeni vstran.

Točka 5 (prej točka 3)

V novem odstavku je določeno, da sistem za samodejno blokiranje, ki se zahteva za zložljive sedeže, ni potreben za zložljive sedeže, vgrajene v prostorih za invalidske vozičke v vozilih kategorij M2 ali M3 razredov I, II ali A (mestni avtobusi).

Člen 2

Vsi datumi v zvezi z izvajanjem Direktive so bili preloženi in nadomeščeni s premakljivimi datumi, ki so odvisni od dneva sprejetja te nove direktive.

IV.   SKLEP

Skupno stališče, ki je v veliki meri skladno s predlogom Komisije, je Svet soglasno sprejel. Glavne spremembe predloga Komisije se nanašajo na eni strani na vključitev zložljivih sedežev v področje uporabe Direktive in na drugi strani na opredelitve različnih položajev sedežev. Poleg tega so bili prilagojeni datumi prenosa in začetka uporabe te direktive.

----

(1)  Dok. 10888/03 ENT 115 CODEC 909.

(2)UL C 80, 30.3.2004, str. 6.

(3)UL C 91 E, 15.4.2004, str. 487.

----